काजोल जब भी पर्दे पर आती हैं छा जाती हैंः नेहा धूपिया – Apni Dilli
मुंबई, 21 अगस्त । बॉलीवुड फिल्म हेलीकॉप्टर ईला में काम कर रहीं अभिनेत्री नेहा धूपिया ने सह अभिनेत्री काजोल के बारे में कहा कि वह जब भी पर्दे पर आती हैं उसमें जान डाल देती हैं। प्रदीप सरकार के निर्देशन में बन रही इस फिल्म में 37 वर्षीय नेहा पद्मा नाम की ड्रामा प्रशिक्षक का किरदार निभा रही हैं। उन्होंने कहा काजोल अभिनय को एक आसान काम बना देती हैं।
धूपिया ने एक बयान में कहा, मुझे लगता है कि कुछ ही लोग हैं जो पर्दे पर नजर आने के लिए बने हैं और काजोल निश्चित ही उनमें से एक हैं। वह पर्दे पर जब भी आती हैं उसमें जान डाल देती हैं। उन्होंने कहा, यह कहना सही नहीं होगा कि मैं उनकी प्रशंसक नहीं हूं। पूरे देश में या बॉलीवुड के साथ जुड़ाव महसूस करने वाला ऐसा कोई नहीं होगा जो काजोल का प्रशंसक न हो। वह कमाल हैं, वह खूबसूरत हैं और वह अभिनय को बहुत सरल बना देती हैं। (वेबवार्ता)
← 40 वर्ष की हुयी भूमिका चावला
सांसद निधि से नौ वार्डों के दस पार्कों में लगेंगे 74 बच्चों के सुंदर मनोरंजक झूले : मनोज तिवारी →